Title: cien_3
Course: Qüestionaris Competencials

Feedback shared by this category's questions, if right: La teva resposta és correcta.
Feedback shared by this category's questions, if partly right: La teva resposta és parcialment correcta.
Feedback shared by this category's questions, if wrong: La teva resposta és incorrecta.

- * Simulació

LA GRIP

Recordatòri: per visualitzar correctament la simulació utilitza el navegador web Mozilla i activa l'Adobe Flash.

Aquesta simulació representa com es difonen diferents malalties en un període de 100 dies.

A la simulació, les persones es representen per punts. El color de cada punt indicarà l’estat de salut de cada persona:

●        Els vermells representen les persones infectades.

●        Els blaus, les que queden immunitzades.

●        Els verds, les que tenen risc de contraure la malaltia.

De la mateixa manera, el gràfic que s’obté amb la simulació representa l’evolució de la malaltia al llarg d’aquests 100 dies.

Es poden simular diferents situacions segons la densitat de població (Population density) i segons la població es barregi més o menys (Population mixing: perquè es desplaci a àrees veïnes o bé no es desplaci i només es relacioni amb el seu entorn més proper).

El simulador, per ajustar-se més a la realitat, no dona sempre exactament els mateixos resultats.

[Image]Com funciona la simulació?

Per provar com funciona el simulador, posa els ajustos de la manera següent:

Lesson: Virgin field (abans que la malaltia s’estengui)

Malaltia (Disease): Impfluenza (simula una malaltia semblant a la grip)

Densitat de població (Population density): baixa (low)

Barreja de la població (Population mixing): cap (none)

Cicla el botó RUN per veure els resultats i comprova, després de 100 dies, si s’han produït morts (Death Toll), quants dies de malaltia (Sick Days) s’han acumulat en el total de la població i quants dies de malaltia per càpita (dies per persona de mitjana).

Comprova també a partir de quin dia no queden persones que puguin contagiar la malaltia.

Torna a executar la simulació, canviant els ajustos de densitat de població a MEDIUM i els moviments de persones a MEDIUM per comprovar el mateix.

Q: D’acord amb les dades que dona el simulador, quan la població té una densitat alta i es barreja mitjanament, quina o quines de les afirmacions següents són correctes?  (Cal mantenir els ajustos Lesson: Virgin field i malaltia: Impfluenza).
- Després de 40 dies no hi ha persones contagioses.
- Hi ha més possibilitat de contagi durant els primers 25 dies.
- El risc de contagi és semblant al llarg dels 100 dies.
- No hi ha persones immunes fins que han passat 50 dies.
A: Després de 40 dies no hi ha persones contagioses.; Hi ha més possibilitat de contagi durant els primers 25 dies.
Feedback: Les respostes correctes són: - Després de 40 dies no hi ha persones contagioses. - Hi ha més possibilitat de contagi durant els primers 25 dies. Les dades es poden comprovar al gràfic.

Consulta el text anterior i escriu la resposta a la pregunta.

La pressió augmenta de manera natural en una falla. Per què passa això? Escriu la resposta a la pregunta.
Feedback: El moviment de les plaques tectòniques acumula tensió perquè el desplaçament queda frenat per la fricció de les plaques que es mouen en direccions diferents en una falla.
Feedback: Cal incloure la idea que les plaques es mouen en diferents direccions, però que queden frenades per la fricció.

El terratrèmol de Llorca de 2011

Llorca (Espanya) es troba en una regió que pateix terratrèmols amb relativa freqüència. El mes de maig de 2011 hi va haver un terratrèmol a Llorca. Els geòlegs creuen que, a diferència d'altres terratrèmols anteriors en aquesta regió, aquest terratrèmol podria haver estar causat en part per l'activitat humana, concretament pel bombament d'aigua subterrània. Segons la hipòtesis dels geòlegs, extreure aigua del subsòl va contribuir a augmentar la pressió en una falla propera, la qual cosa va desencadenar un lliscament que va provocar el terratrèmol.

Q: Consulta el text "El terratrèmol de Llorca de 2011".

Un estudiant que viu en un poble de la regió de Llorca descobreix la hipòtesis dels geòlegs sobre el terratrèmol de Llorca de 2011. L'estudiant sap que l'extracció d'aigua subterrània a la regió on viu ha comportat la reducció del nivell d'aigua subterrània. L'amoïna la possibilitat que hi hagi terratrèmols al seu poble.

Quines de les preguntes  següents hauria de tenir en compte l'estudiant a l'hora d'avaluar el risc que l'extracció d'aigua subterrània provoqui un terratrèmol al seu poble?
- Hi ha alguna falla en l'escorça d'aquesta regió?
- L'escorça d'aquesta regió està subjecta a pressió per causes naturals?
- L'aigua que es bomba del sòl en aquesta regió està contaminada?
- Quines són les temperatures diàries mitjanes en aquesta regió?
A: Hi ha alguna falla en l'escorça d'aquesta regió?; L'escorça d'aquesta regió està subjecta a pressió per causes naturals?
Feedback: Les respostes correctes són: - Hi ha alguna falla en l'escorça d'aquesta regió? - L'escorça d'aquesta regió està subjecta a pressió per causes naturals? La temperatura mitjana diària i la contaminació de les aigües no tenen relació amb la hipòtesi dels geòlegs.

EXTRACCIÓ D'AIGUA I TERRATRÈMOLS

L'escorça terrestre, rocosa, és la capa més exterior de la Terra. L'escorça es divideix en plaques tectòniques que es desplacen sobre una capa de roques parcialment foses. Les plaques presenten fractures anomenades falles. Els terratrèmols tenen lloc quan la pressió acumulada al llarg d'una falla s'allibera, la qual cosa fa que parts de l'escorça llisquin. A continuació es mostra un exemple de lliscament al llarg d'una falla.

[Image]

Q: Consulta el text "El terratrèmol de Llorca de 2011".

Quina afirmació confirma la hipòtesis dels geòlegs?
- El terratrèmol es va notar a molts quilòmetres de Llorca.
- El moviment al llarg de la falla va ser més gran en aquelles zones on el bombament causava la major pressió.
- Llorca ha patit terratrèmols que van ser de més magnitud que el de maig de 2011.
- El terratrèmol va ser seguit per una sèrie de terratrèmols més petits que es van notar a la regió al voltant de Llorca.
A: El moviment al llarg de la falla va ser més gran en aquelles zones on el bombament causava la major pressió.
Feedback: La resposta correcta és: El moviment al llarg de la falla va ser més gran en aquelles zones on el bombament causava la major pressió. Les altres respostes no tenen res a veure amb el bombament d'aigua.

Executa la simulació (mantenint els ajustos Lesson: Virgin field i malaltia: Impfluenza) per recollir les dades que necessitis per completar l'afirmació següent. Cal, a més, que completis la taula de sota amb els valors numèrics que justifiquin la teva elecció.
Feedback: Si la població es barreja molt i té més contacte amb les poblacions veïnes, el nombre de dies de malaltia augmenta en comparació amb quan la població es barreja poc.
Feedback: Si la població es barreja molt i té més contacte amb les poblacions veïnes, el nombre de dies de malaltia augmenta en comparació amb quan la població es barreja poc. En la taula, hi ha d'haver valors pels quatre tipus de barreja (sense, baixa, mitjana i alta) i la columna de densitat de població s'ha de mantenir constant (sense canviar el valor pels quatre tipus de densitat).

Q: El mapa següent mostra els nivells de pressió en l'escorça terrestre en una regió. Dins d'aquesta regió s'identifiquen quatre punts amb les lletres A,B,C i D. Cada punt està situat sobre una falla que travessa la regió o molt a prop.

[Image]

Ordena els punts de menys risc a més risc de terratrèmol.
Utilitza la funció d'arrossegar i deixar anar per respondre la pregunta.
- Zone 3 | C
- Zone 4 | D
- Zone 1 | A
- Zone 2 | B
Feedback: [Image] - El punt de més risc de terratrèmol és el “D”. En el mapa s'indica que és el punt de més pressió. - El punt A té menys risc perquè presenta el menor nivell de pressió.

Q: Daurada grossa

La daurada grossa és un ocell migratori que es reprodueix al nord d'Europa. A la tardor aquest ocell viatja a zones més càlides on l'aliment és més abundant. A la primavera l'ocell torna al seu lloc de reproducció.

Els mapes següents es basen en més de deu anys d'investigació sobre la migració de la daurada grossa. El mapa 1 mostra les rutes migratòries cap al sud de la daurada grossa a la tardor, i el mapa 2 mostra les rutes migratòries cap al nord a la primavera. Les zones de color gris són terra i les zones de color blanc són aigua. El gruix de les fletxes indica la mida dels grups d'ocells migratoris.

[Image]

Quines afirmacions sobre la migració de la daurada grossa confirma el mapa?
- Els mapes mostren un descens del nombre de daurades grosses que migren cap al sud en els darreres deu anys.
- Els mapes mostren que les rutes migratòries cap al nord d'algunes daurades grosses són diferents de les rutes migratòries cap al sud.
- Els mapes mostren que la daurada grossa migratòria passa l'hivern en zones que es troben al sud i sud-oest dels llocs on es reprodueixen o nien.
- Els mapes mostren que les rutes migratòries de la daurada grossa s'han allunyat de les zones costaneres en els darrers deu anys.
A: Els mapes mostren un descens del nombre de daurades grosses que migren cap al sud en els darreres deu anys.; Els mapes mostren que la daurada grossa migratòria passa l'hivern en zones que es troben al sud i sud-oest dels llocs on es reprodueixen o nien.
Feedback: Les respostes correctes són: 1. Els mapes mostren un descens del nombre de daurades grosses que migren cap al sud en els darreres deu anys. 2. Els mapes mostren que la daurada grossa migratòria passa l'hivern en zones que es troben al sud i sud-oest dels llocs on es reprodueixen o nien. Les altres respostes no són correctes. No corresponen a la informació que dona el mapa. No poden saber els canvis que s'han produït en els últims 10 anys amb aquests mapes.

Q: La majoria d'ocells migratoris es reuneixen en una zona i després migren, en grups grans més que individualment. Aquest comportament és un resultat de l'evolució.

Quina de les següents explicacions és la millor explicació científica per a l'evolució d'aquest comportament en la majoria d'ocells migratoris?
- Els ocells que migraven individualment o en grups petits tenien menys probabilitats de sobreviure i reproduir-se.
- Els ocells que migraven individualment o en grups petits tenien més probabilitats de trobar l'aliment adequat.
- Volar en grups grans permetia que d'altres espècies d'ocells s'afegissin a la migració.
- Volar en grups grans permetia que cada ocell tingués més possibilitats de trobar un lloc on niar.
A: Els ocells que migraven individualment o en grups petits tenien menys probabilitats de sobreviure i reproduir-se.
Feedback: La resposta correcta és: Els ocells que migraven individualment o en grups petits tenien menys probabilitats de sobreviure i reproduir-se. Cal adonar-se que en el text es diu que aquestes migracions es produeixen en grups grans i que això és fruit de l'evolució. Per tant, la segona resposta no és correcta. Si els grups petits o els individus aïllats tinguessin més possibilitats de trobar aliment, els ocells migrarien en petits grups. La tercera i quarta resposta es refereixen a situacions que no suposen cap avantatge evolutiu.

Q: Consulta l'article «Exposició a l'imidacloprid» (Article 2).

Quina de les conclusions següents concorda amb els resultats mostrats al gràfic?
- Els ruscos exposats a una concentració més alta d'imidacloprid tendeixen a despoblar-se abans.
- Els ruscos exposats a l'imidacloprid es despoblen en les 10 setmanes posteriors a l'exposició.
- L'exposició a l'imidacloprid en concentracions inferiors als 20 µg/kg no perjudica els ruscos.
- Els ruscos exposats a l'imidacloprid no poden sobreviure durant més de 14 setmanes.
A: Els ruscos exposats a una concentració més alta d'imidacloprid tendeixen a despoblar-se abans.
Feedback: La resposta correcta és: Els ruscos exposats a una concentració més alta d'imidacloprid tendeixen a despoblar-se abans. Cal buscar al gràfic la informació sobre què passa al llarg de les setmanes, tenint en compte la quantitat d'imidacloprid a què han estat exposats els ruscos.

Q: Els trasplantaments d’òrgans requereixen cirurgia amb anestèsia i cada vegada són més freqüents. Al gràfic següent es representa el nombre de trasplantaments realitzats en un hospital durant l’any 2003.

[Image]

Es poden extreure les conclusions següents a partir del gràfic anterior?

Tria “Sí” o “No” a cada conclusió.
- Si els pulmons es trasplanten, també s’ha de trasplantar el cor. | No
- Els ronyons són els òrgans més importants del cos humà | No
- La major part de pacients que han rebut trasplantaments van sofrir una malaltia als ronyons. | Sí
Feedback: La resposta correcta és: - Si els pulmons es trasplanten, també s’ha de trasplantar el cor. → No. - Els ronyons són els òrgans més importants del cos humà → No. - La major part de pacients que han rebut trasplantaments van sofrir una malaltia als ronyons. → Sí. El nombre de trasplantaments de cor i ronyó coincideix segons el gràfic, però això no vol dir que s'hagin de trasplantar conjuntament. La gràfica tampoc diu res de quin òrgan és més o menys important. En canvi, el gràfic indica que l'any 2003 hi va haver 49 trasplantaments de ronyó, molt més que de fetge, cor o pulmons.

Executa la simulació (mantenint els ajustos Lesson: Virgin field i malaltia: Impfluenza) per recollir les dades que necessitis per completar l'afirmació següent. Cal, a més, que completis la taula de sota amb els valors numèrics que justifiquin la teva elecció.
Feedback: La resposta correcta és: Si la densitat de la població és alta, el nombre de dies de malaltia augmenta en comparació amb quan la densitat és baixa.
Feedback: La resposta correcta és: Si la densitat de la població és alta, el nombre de dies de malaltia augmenta en comparació amb quan la densitat és baixa. En la primera taula, hi ha d'haver valors per als tres tipus de densitat (baixa, mitjana i alta) i la columna de barreja de població s'ha de mantenir constant (sense canviar el valor pels tres tipus de densitat).

Q: Els científics han proposat dues causes addicionals per a la síndrome del despoblament dels ruscos:

- Un virus que infecta i mata les abelles
- Una mosca parasitària que pon els ous a l'abdomen de les abelles.

Quina de les troballes següents confirma l'afirmació que les abelles moren a causa d'un virus?
- Es van trobar ous d'un altre organisme en els ruscos.
- Es van trobar insecticides a les cel·les de les abelles
- Es van trobar ADN que no era de les abelles a les cel·les de les abelles.
- Es van trobar abelles mortes dins dels ruscos.
A: Es van trobar ADN que no era de les abelles a les cel·les de les abelles.
Feedback: La resposta correcta és: Es va trobar ADN que no era de les abelles a les cel·les de les abelles. La primera resposta no és vàlida, perquè els virus no es reprodueixen per ous. La segona i la quarta tampoc ho són, perquè el fet de trobar insecticida als ruscos o trobar abelles mortes no demostra que la causa del despoblament siguin els virus.

Q: El refredat (podem suposar que la malaltia del simulador Kold, és semblant al refredat) és una malaltia lleu provocada per un virus. Acostuma a començar pel nas i per la gola, i després pot baixar als bronquis. No s’ha de confondre amb la grip, que comença de cop, amb febre alta i dolors musculars.

Tot i que el refredat és una malaltia molt més lleu que la grip, es pot passar més d’una vegada a l’any, i pot acabar produint més dies de malaltia que la grip.

Per saber si podem afirmar que el refredat produeix més dies baixa que la grip, (suposant que mantenim la barreja de la població a Medium),  quin dels procediments següents seria més fiable?
- Fixar barreja de la població: mitjana. Executar el simulador (RUN) 3 vegades amb refredat amb densitat de població alta i 3 vegades més amb grip densitat de població mitjana. Fer la mitjana dels dies de malaltia de cada cas i comparar els resultats.
- Fixar barreja de la població: mitjana. Executar el simulador una vegada amb qualsevol densitat de població pel refredat. Repetir el procediment amb la grip i comparar els resultats.
- Fixar la barreja de població: mitjana. Executar el simulador (RUN) tres vegades amb la grip, i tornar a executar-ho tres vegades amb refredat. Fer la mitjana dels dies de malaltia per la grip i el refredat i comparar els resultats. Repetir aquest procés amb la població baixa, mitjana i alta. Comparar els resultats
- Com que els simulador no dona sempre el mateix resultat, encara que es mantinguin els mateixos ajustaments, no es pot respondre la pregunta amb seguretat.
A: Fixar la barreja de població: mitjana. Executar el simulador (RUN) tres vegades amb la grip, i tornar a executar-ho tres vegades amb refredat. Fer la mitjana dels dies de malaltia per la grip i el refredat i comparar els resultats. Repetir aquest procés amb la població baixa, mitjana i alta. Comparar els resultats
Feedback: La resposta correcta és: Fixar la barreja de població: mitjana. Executar el simulador (RUN) tres vegades amb la grip, i tornar a executar-ho tres vegades amb refredat. Fer la mitjana dels dies de malaltia per la grip i el refredat i comparar els resultats. Repetir aquest procés amb la població baixa, mitjana i alta. Comparar els resultats - La primera opció de resposta no dona resultats fiables, perquè compara els resultats pel refredat i per la grip, però en el primer cas la densitat de la població és alta i en el segon, la densitat és mitjana. Per poder comparar els resultats del refredat i la grip, la densitat de la població hauria de ser la mateixa en els dos casos. - La segona opció de resposta tampoc dona resultats fiables, perquè per poder comparar els dies de malaltia entre el refredat i la grip caldria mantenir sempre la mateixa densitat. - La quarta opció de resposta tampoc no és correcta, perquè encara que el simulador no dona sempre el mateix resultat amb els mateixos ajustos (per simular millor el que passa en realitat), dona prou informació per poder comparar el cas del refredat i la grip.

Q: Consulta l'article «Exposició a l'imidacloprid» (Article 2) que trobaràs a dalt. Selecciona una opció dels menús desplegables per completar la frase.

Descriu l'experiment dels investigadors completant la frase següent.

Els investigadors van comprovar l'efecte [...]
en [...].
Also offered: el despoblament dels ruscos d'abelles; la immunitat de les abelles a l'imidacloprid; de la inmunitat de les abelles a l'imidacloprid; del despoblament dels ruscos d'abelles
A: de la concentració d'imidacloprid a l'aliment; la concentració d'imidacloprid a l'aliment
Feedback: La resposta correcta és: Els investigadors van comprovar l'efecte de la concentració d'imidacloprid a l'aliment en el despoblament dels ruscos d'abelles. Els investigadors, d'acord amb el text, volien determinar si l'exposició a l'imidacloprid provoca el despoblament dels ruscos.

Consulta l'article «Síndrome del despoblament dels ruscos» (Article 1).

Entendre la síndrome del despoblament dels ruscos és important per a les persones que crien i estudien les abelles, però la síndrome del despoblament dels ruscos no només té efectes sobre les abelles. Les persones que estudien els ocells han identificat una altra repercussió. El gira-sol és una font d'aliment tant per a les abelles com per a alguns ocells. Les abelles s'alimenten del nèctar del gira-sol, mentre que els ocells s'alimenten de les llavors.

Tenint en compte aquesta relació, per què la desaparició de les abelles podria resultar en una disminució de la població d'ocells?  Escriu la resposta a la pregunta.
Feedback: Una possible resposta podria ser: Sense les abelles les flors no es pol·linitzen i no produeixen llavors. Els ocells que s'alimenten de llavors disposen de menys aliment i, per tant, la població d'ocells es pot reduir.
Feedback: La resposta completa ha d'incloure les idees següents: a) Les abelles són necessàries perquè es produeixi la pol·linització. b) Cal que hi hagi pol·linització perquè es formin llavors.

- Article 1
- Article 2

SÍNDROME DEL DESPOBLAMENT DE RUSCOS

Un fenomen alarmant amenaça les colònies d'abelles arreu del món. Aquest fenomen s'anomena síndrome del despoblament dels ruscos. El despoblament dels ruscos succeeix quan les abelles abandonen el rusc. Separades del rusc, les abelles moren, de manera que la síndrome del despoblament dels ruscos ha causat la mort de desenes de milers de milions d'abelles. Els investigadors creuen que el despoblament dels ruscos té diverses causes.

[Image]

SÍNDROME DEL DESPOBLAMENT DE RUSCOS

Exposició a l'imidacloprid

Els científics creuen que la síndrome del despoblament dels ruscos té múltiples causes. Una causa possible és l'insecticida imidacloprid, que pot fer que les abelles perdin el sentit de l'orientació fora del rusc.

Els investigadors van fer una prova per determinar si l'exposició a l'imidacloprid provoca el despoblament dels ruscos. En diversos ruscos, van afegir l'insecticida a l'aliment de les abelles durant tres setmanes. Diferents ruscos van ser exposats a concentracions diferents d'insecticida, mesurades en micrograms d'insecticida per quilogram d'aliment (μg/kg). Alguns ruscos no van ser exposats a cap insecticida.

Cap dels ruscos no es va despoblar immediatament després de l'exposició a l'insecticida. Tanmateix, a la setmana 14, alguns dels ruscos havien estat abandonats. El gràfic següent mostra els resultats observats:

[Image]

LA MIGRACIÓ DELS OCELLS

La migració dels ocells és un moviment estacional a gran escala durant el qual els ocells es desplacen a les seves zones de reproducció o en tornen. Cada any, uns voluntaris compten els ocells migratoris en punts específics. Els científics capturen alguns ocells i els marquen les potes amb una combinació d'anells i banderes de colors. Els científics fan servir les observacions dels ocells marcats i del recompte dels voluntaris per determinar les rutes migratòries dels ocells.

[Image]

Consulta el l'article "Exposició a l'imidacloprid" (Article 2).

Observa el resultat de la setmana 20 per als ruscos que els investigadors no van exposar a l'imidacloprid (0 µg/kg). Què indica això sobre les causes del despoblament entre els ruscos estudiats? Escriu la resposta a la pregunta.
Feedback: Per explicar el despoblament en els ruscos que no van ser exposats a l'insecticida, caldria formular una hipòtesi, com per exemple: La causa del despoblament és una altra (no és l'insecticida) o bé que els ruscos del grup de control no estaven ben protegits de l’exterior i també van rebre alguna quantitat d'insecticida.
Feedback: Els ruscos que no van ser exposats a l'insecticida serveixen de grup control. Cal proposar una raó que pugui explicar l'abandonament dels ruscos, fins i tot d'aquells que no han estat exposats a l'insecticida.

Identifica un factor que podria fer que el recompte d'ocells migratoris dut a terme pels voluntaris fos inexacte, i explica de quina manera aquest factor afectarà el recompte.
Feedback: Algunes possibles respostes poden ser: Exemple 1: Els observadors poden no recomptar alguns ocells perquè volen massa alt. Exemple 2: Si els mateixos ocells es compten més d'una vegada, els números poden resultar massa alts. Exemple 3: A les bandades d'ocells, els observadors fan una estimació de la quantitat d'ocells que hi ha.
Feedback: Per contestar aquesta pregunta correctament, cal adonar-se que el recompte d'ocells no es pot fer amb exactitud i que s'haurà de fer servir un procediment que ens permetrà calcular el nombre d'ocells, però amb un marge d'error. Per tant, els resultats sempre seran aproximats.

Explica per què s’esterilitzen els instruments quirúrgics utilitzats a les sales d’operacions.
Feedback: Cal esterelitzar els instruments quirúrgics perquè no tinguin bacteris i evitar la propagació de la malaltia. Això impedeix que els bacteris infectin el pacient.
Feedback: Cal mencionar la necessitat d’assegurar-se que els instruments no tinguin bacteris i que això serveix per evitar la propagació de malalties.

Q: Pot succeir, després d’una operació, que els pacients no siguin capaços de menjar i beure, de manera que se’ls posa un gota a gota amb sèrum que conté aigua, sucres i sals minerals. A vegades també s’hi afegeixen antobiotòtics i tranquil·litzants.

Per què els sucres que s’afageixen al gota a gota són importants per al pacient acabat d’operar?
- Per evitar la deshidratació.
- Per controlar el dolor postoperatori.
- Per curar les infeccions del postoperatori.
- Per proporcionar la nutrició necessària.
A: Per proporcionar la nutrició necessària.
Feedback: La resposta correcta és: Per proporcionar la nutrició necessària. Els sucres aporten energia, però no curen les infeccions, ni redueixen el dolor ni eviten la deshidratació.

CIRURGIA AMB ANESTÈSIA

La cirurgia amb anestèsia, realitzada en sales d’operacions especialment equipades, és necessària per tractar moltes malalties.

[Image]

Q: La grip és una malaltia produïda per un virus que afecta les vies respiratòries. S’encomana fàcilment. Produeix febre elevada, tos, mal de cap i malestar general. La majoria dels malalts es recuperen en una o dues setmanes, però algunes persones tenen més risc de tenir complicacions greus (els nens molt petits, les persones grans o les que tenen altres malalties greus).

Consulta la taula de medicaments adjunta que mostra diferents tipus de medicaments i els seus efectes sobre l’organisme.

[Image]

Quins dels medicaments següents es donen habitualment per alleujar la grip?
- Analgèsics.
- Antibiòtics.
- Antitèrmics.
- Anticoagulants.
A: Analgèsics.; Antitèrmics.
Feedback: Les respostes correctes són: - Analgèsics. - Antitèrmics. El tractament té la finalitat d'alleujar els símptomes: baixar la febre i reduir el dolor. Els antibiòtics actuen sobre els bacteris, però no sobre els virus. Per tant, en una malaltia d'origen víric com la grip, en general no es fan servir antibiòtics. Els anticoagulants eviten la coagulació i, per tant, tampoc no es fan servir per tractar la grip.

Q: En aquest tipus d’intervencions quirúrgiques, els pacients són anestesiats per evitar qualsevol dolor. L’anestèsic sovint és administrat en forma de gas mitjançant una màscara facial que cobreix el nas i la boca.

Els sistemes del cos humà que es mostren a continuació estan implicats en l’acció d’aquests gasos anestèsics?

Tria, Sí o No, en cada cas.
- Sistema nerviós | Sí
- Sistema digestiu | No
- Sistema respiratori | Sí
Feedback: La resposta correcta és: Sistema nerviós → Sí Sistema digestiu → No Sistema respiratori → Sí Els gasos anestèsics s'absorbeixen a través de l'aparell respiratori i eviten el dolor quan actuen sobre el sistema nerviós.

Casa de baix consum

Introducció

Aquesta simulació et permet observar com afecten els diferents colors de la teulada el consum d'energia. Una part de la radiació solar que arribi a la teulada es reflectirà. Una part de la radiació solar s'absorbirà i escalfarà la casa.

La casa simulada consumirà energia tant per escalfar-la com per refredar-la per tal de mantenir la casa a una agradable temperatura interior de 23 ºC quan a l'exterior la temperatura oscil·li entre diversos valors.

Per veure com funcionen tots els comandaments d'aquesta simulació, segueix aquests passos:

1. Arrosega el ratolí per triar un color de la teulada.
2. Arrosega el ratolí per triar una temperatura exterior.
3. Clica el botó «A» (Afegir) per veure què passa amb el consum d'energia. Els resultats apareixeran a la taula.

Atenció: l'energia consumida es mesura en watts-hora. Un watt-hora equival a un watt de potència suministrat durant una hora.

CASA DE BAIX CONSUM

A tot el món hi ha un interès creixent en la construcció de cases de baix consum. Una reducció en el consum d'energia pot estalviar diners als propietaris i pot reduir les emissions de gasos d'efecte hivernacle a l'atmosfera. Els arquitectes poden utilitzar simulacions per investigar l'efecte en el consum d'energia de les diferents eleccions del disseny d'una casa.

FALTA IMATGE!!!

Aquesta simulació et permet observar com afecten els diferents colors de la teulada el consum d'energia. Una part de la radiació solar que arribi a la teulada es reflectirà. Una part de la radiació solar s'absorbirà i escalfarà la casa.

La casa simulada consumirà energia tant per escalfar-la com per refredar-la per tal de mantenir la casa a una agradable temperatura interior de 23 ºC quan a l'exterior la temperatura oscil·li entre diversos valors.

Per veure com funcionen tots els comandaments d'aquesta simulació, segueix aquests passos:

1. Clica un color de la teulada.
2. Clica una temperatura exterior.
3. Clica el botó «Executa» per veure què passa amb el consum d'energia. Els resultats apareixeran a la taula.

Atenció: l'energia consumida es mesura en watts-hora. Un watt-hora equival a un watt de potència subministrat durant una hora.

Escriu tres files de dades a la taula següent per confirmar la teva resposta anterior.
Feedback: Temperatura exterior (º C) | Color de la teulada | Consum d’energia (watts-hora) 40 | Blanc | 4.390 40 | Vermell | 5.830 40 | Negre | 6.630
Feedback: Temperatura exterior (º C) | Color de la teulada | Consum d’energia (watts-hora) 40 | Blanc | 4.390 40 | Vermell | 5.830 40 | Negre | 6.630 En les tres files seleccionades s’ha de mantenir la temperatura exterior constant de 40 °C i cada fila ha de contenir un dels tres colors (negre, vermell i blanc).

Executa la simulació per recollir dades basant-te en la informació següent.

Quan la temperatura exterior és de 10º C, quina és la diferència en termes de consum d'energia entre una casa amb la teulada blanca i una casa amb la teulada negra?

Tria una opció de la afirmació següent , escriu les dades a la taula i a continuació escriu una explicació per respondre la pregunta.
Feedback: La resposta correcta és: A 10 ºC, una casa amb teulada blanca utilitza més energia que una casa amb la teulada negra. En dues files de la taula cal fixar la temperatura de 10 ºC; una fila ha de contenir el color de teulada blanc i l'altre negre. Explicació: la teulada negra absorbeix més radiació solar que la blanca, per tant, requereix menys consum d'energia per mantenir la temperatura interior a 23 ºC
Feedback: En les dues files de la taula cal fixar la temperatura de 10 ºC ; una fila ha de contenir el color de teulada blanc i l'altre negre. La resposta correcta ha d'incloure els aspectes següents: - Escollir l'opció "més" del menú desplegable. - Tenir les dues files de dades correctes. - Donar una explicació que faci referència a la major absorció de la llum solar del color negre respecte del blanc. En termes d'energia, la casa amb teulada blanca necessitarà més energia per mantenir els 23 ºC que la casa amb teulada negra, que absorbirà més energia del sol.

Executa la simulació anterior per recollir dades basant-te en la informació següent. Utilitza la funció d'arrosegar i deixar anar

Algunes cases es construiran en una zona que té un clima molt calorós, sovint amb temperatures exteriors de 40 ºC i superiors. T'han demanat que ajudis a decidir quin color de teulada és millor utilitzar a les cases.

Col·loca els tres colors de la teulada en ordre decreixent de consum d'energia per a una casa que es refreda fins als 23 ºC en un clima molt calorós.
Feedback: L'ordre correcte és: [Image] 1. Negre (el consum més alt d’energia a aquesta temperatura) 2. Vermell (mitjà) 3. Blanc (el més baix). En les tres files seleccionades s’ha de mantenir la temperatura exterior constant de 40 °C i cada fila ha de contenir un dels tres colors (negre, vermell i blanc).

Q: Basant-te en la simulació, què pots concloure sobre la relació entre la temperatura exterior i el consum d'energia per a tots els valors de temperatura per als tres colors de la teulada?
- Quan la temperatura exterior augmenta, el consum d'energia augmenta.
- Quan la temperatura exterior disminueix, el consum d'energia augmenta.
- Quan la diferència entre la temperatura exterior i la temperatura interior augmenta, el consum d'energia augmenta.
- Quan la diferència entre la temperatura exterior i la temperatura interior disminueix, el consum d'energia augmenta.
A: Quan la diferència entre la temperatura exterior i la temperatura interior augmenta, el consum d'energia augmenta.
Feedback: La resposta correcta és: Quan la diferència entre la temperatura exterior i la temperatura interior augmenta, el consum d'energia augmenta. Si s'executa la simulació a diferents temperatures exteriors per a un mateix color de teulada, s'observa un major consum d'energia a mesura que la temperatura és més diferent que la temperatura interior (23 ºC)

- Introducció
- Com executar la simulació

Llegeix la introducció. A continuació, clica la pestanya "Com executar la simulació".

CASA DE BAIX CONSUM

A tot el món hi ha un interès creixent en la construcció de cases de baix consum. Una reducció en el consum d'energia pot estalviar diners als propietaris i pot reduir les emissions de gasos d'efecte hivernacle a l'atmosfera. Els arquitectes poden utilitzar simulacions per investigar l'efecte en el consum d'energia de les diferents eleccions del disseny d'una casa.

[Image]

Com executar la simulació

Aquesta simulació et permet observar com afecten els diferents colors de la teulada el consum d'energia. Una part de la radiació solar que arribi a la teulada es reflectirà. Una part de la radiació solar s'absorbirà i escalfarà la casa.

La casa simulada consumirà energia tant per escalfar-la com per refredar-la per tal de mantenir la casa a una agradable temperatura interior de 23 ºC quan a l'exterior la temperatura oscil·li entre diversos valors.

Per veure com funcionen tots els comandaments d'aquesta simulació, segueix aquests passos:

1. Arrosega el cursor del ratolí per triar un color de la teulada.
2. Arrosega el cursor del ratolí per triar una temperatura exterior.
3. Clica el botó «A» (Afegir) per veure què passa amb el consum d'energia. Els resultats apareixeran a la taula.

Atenció: l'energia consumida es mesura en watts-hora. Un watt-hora equival a un watt de potència suministrat durant una hora.

Q: Segons la simulació, en què es diferencia el consum d'energia d'una casa amb la teulada vermella del consum d'energia d'una casa amb la teulada blanca?

A 10 ºC o menys, una casa amb la teulada vermella té un consum d'energia [...] que una casa amb la teulada blanca.

A 20 ºC o més, una casa amb la teulada vermella té un consum d'energia [...] que una casa amb la teulada blanca.
Also offered: més alt; més baix
A: més alt; més baix
Feedback: A 10 ºC o menys, una casa amb la teulada vermella té un consum d'energia més baix que una casa amb la teulada blanca. A 20 ºC o més, una casa amb la teulada vermella té un consum d'energia més alt que una casa amb la teulada blanca. Per seleccionar la resposta adient, cal executar la simulació a 10 ºC amb el color vermell i el blanc (i es veurà que la casa de la teulada vermella té un consum d'energia més baix que la casa amb teulada blanca) i després cal executar-la a 20 ºC amb el color vermell i el blanc (i es veurà que la teulada vermella té un consum més alt que la blanca).

Q: Beure aigua contaminada pot causar els problemes de salut següents?

Tria Sí o No, en cada cas
- Diabetis | No
- Diarrea | Sí
- VIH/SIDA | No
Also offered: Sí; Sí
Feedback: La resposta correcta és: Diabetis → No Diarrea → Sí VIH/SIDA → No La diabetis no és una malaltia infecciosa, per tant, l'aigua contaminada no la pot causar. La diarrea és una malaltia infecciosa del sistema digestiu que pot ser causada per aigua que contingui virus o bacteris infecciosos. La SIDA és una malaltia que es transmet per contacte sexual o contacte amb sang infectada.

Central elèctrica blava

Imagina que els científics que comproven la qualitat de l’aigua a la planta potabilitzadora descobreixen que hi ha bacteris perillosos a l’aigua després d’haver conclòs el tractament de potabilització.

Què han de fer els consumidors amb l’aigua, a casa seva, abans de beure-la? Escriu la resposta a la pregunta.
Feedback: Hi ha diverses respostes possibles: Exemple 1: Bullir-la Exemple 2: Filtrar-la amb filtre microporós Exemple 3: Afegir pastilles de clor a l'aigua
Feedback: La resposta correcta ha d'incloure una de les explicacions indicades a "respostes possibles".

Q: Dins de la central elèctrica es produeixen diverses conversions d'energia. Quin tipus de conversió d'energia es produeix a la turbina i el generador?

La turbina i el generador transformen [...] en [...]
Also offered: l'energia gravitacional; l'energia potencial; l'energia elèctrica; l'energia gravitacional; l'energia potencial; l'energia cinètica
A: l'energia cinètica; l'energia elèctrica
Feedback: La resposta correcta és: La turbina converteix l'energia cinètica del corrent d'aigua en un moviment de rotació que es transmet al generador. Aquest transforma l’energia cinètica de rotació en energia elèctrica. El flux d'aigua mou la turbina (energia cinètica) i aquesta, en el generador elèctric, es transforma en energia elèctrica.

Moltes centrals elèctriques utilitzen combustibles fòssils, com ara el petroli o el carbó, com a font d'energia.

Per què aquesta nova central elèctrica es considera més ecològica que les centrals elèctriques que utilitzen combustibles fòssils? Escriu la resposta a la pregunta.
Feedback: Les centrals elèctriques que cremen combustibles fòssils perjudiquen el medi ambient, ja que emeten a l'atmosfera diferents partícules i gasos, entre ells, el diòxid de carboni, que és el gas responsable de l'efecte d'hivernacle en el planeta. La central elèctrica "blava" genera electricitat per un procediment que no genera cap residu gasós contaminant.
Feedback: La resposta correcta ha de fer referència al fet que les centrals elèctriques que utilitzen combustibles fòssils emeten partícules i gasos que perjudiquen el medi ambient. La central elèctrica "blava" no empra aquests combustibles.

A la quarta etapa del procés de potabilització s’afegeix clor a l’aigua.

Per què s’afegeix clor a l’aigua? Escriu la resposta a la pregunta.
Feedback: Per deixar-la sense bacteris, ja que el clor, per la seva propietat de desinfectant, mata els bacteris.
Feedback: La resposta correcta ha de fer referència a l'acció del clor sobre l'eliminació dels bacteris.

CENTRAL ELÈCTRICA BLAVA

Aquesta animació mostra un nou tipus de central elèctrica situada al lloc on un riu d'aigua dolça es troba amb l'aigua de l'oceà. La central elèctrica utilitza les diferències en les concentracions de sal de les dues masses d'aigua per produir electricitat. A la central elèctrica, l'aigua dolça del riu es bomba a través d'una canonada cap a l'interior d'un contenidor. L'aigua salada de l'oceà es bomba cap a un altre contenidor. Els dos contenidors estan separats per una membrana que només deixa que la travessin les molècules d'aigua.

De manera natural, les molècules d'aigua travessen la membrana i passen del contenidor amb una concentració baixa de sal cap al contenidor amb una concentració alta de sal. Això fa que augmenti el volum i la pressió de l'aigua al contenidor d'aigua salada.

A continuació, l'aigua amb una pressió alta del contenidor d'aigua salada flueix a través d'una canonada i mou una turbina que genera electricitat.

[Image]

Vista amb lupa

[Image]

Q: Vista amb lupa

[Image]

L'aigua del riu té una concentració baixa de sal. A mesura que les molècules travessen la membrana, la concentració de sal al contenidor d'aigua dolça [...] i la concentració de sal al contenidor d'aigua salada [...]
Also offered: disminueix; augmenta
A: augmenta; disminueix
Feedback: La resposta correcta és: A mesura que les molècules travessen la membrana, la concentració de sal al contenidor d’aigua dolça augmenta i la concentració de sal al contenidor d’aigua salada disminueix. Com que les molècules d'aigua travessen la membrana passant del contenidor amb una concentració baixa de sal (el d'aigua dolça) al contenidor amb una concentració alta de sal (el contenidor d'aigua salada), això provoca que la concentració de sal de l'aigua dolça augmenti (perquè perd molècules d'aigua) en canvi, la de l'aigua salada disminueix (perquè guanya molècules d'aigua).

Q: Quin instrument de l’equip del laboratori seria l’adequat per comprovar que la roba és conductora de l’electricitat?
- Un voltímetre
- Un fotòmetre
- Un micròmetre
- Un sonòmetre
A: Un voltímetre
Feedback: La resposta correcta és: Un voltímetre El voltímetre és l'aparell utilitzat per mesurar el voltatge o la diferència de potencial en un circuit elèctric