Title: lec_3
Course: Qüestionaris Competencials

Feedback shared by this category's questions, if right: La teva resposta és correcta.
Feedback shared by this category's questions, if partly right: La teva resposta és parcialment correcta.
Feedback shared by this category's questions, if wrong: La teva resposta és incorrecta.

Q: Qui aprova l'experimentació amb animals a cada laboratori?
- El comitè de bioètica. (“Les sol·licituds han de ser aprovades pel comitè de bioètica del centre corresponent.” (Text 1) (Text 1))
- El Centre Nacional per a les tres "erres".
- L'Associació de Defensa dels Drets Animals (ADDA).
- El Consell Superior d'Investigacions Científiques (CSIC).
A: El comitè de bioètica.
Feedback: La resposta correcte és: El comitè de bioètica.

- Text 1
- Text 2

EXPERIMENTACIÓ AMB ANIMALS. HI HA ALTERNATIVES?

Pilar Gil Villar

[Image]

Sota anestèsia. Aquesta rata està preparada per a un trasplantament de ronyó, destinat a perfeccionar el procediment en humans.

Twitter esclatava quan un investigador espanyol relatava en gairebé directe les seves pràctiques invasives sobre el cervell d'un gat. Per a ell, eren part de la rutina dels estudis neurofisiològics.

El posterior encreuament de missatges entre defensors i detractors de la utilització d'animals per a experimentació reflectia postures irreconciliables. Vaig sol·licitar al científic el seu punt de vista per a aquest reportatge, però va declinar la meva invitació i em va demanar que no esmentés el seu nom.

Des que els moviments en defensa dels drets animals van prendre força en la dècada de 1960, hem anat qüestionant cada vegada més com i per a què recorrem als nostres companys de planeta. Mentre uns reclamen que s'apartin de la investigació definitivament, altres han avançat en la regulació del seu ús. El principi bàsic és aconseguir les 3 "erres": reduir el nombre d'exemplars utilitzats, refinar les tècniques, per causar-los el menor dany possible i reemplaçar-les per altres mètodes alternatius. Aquesta regulació podria eliminar l’experimentació amb animals a llarg termini.

A la pràctica

"Cada projecte i cada experiment porten una reglamentació en la qual s'ha d'indicar quants animals s'utilitzen, per què, que no patiran,  etc.", manifesta Jesús del Mall, responsable científic de l’ Animalari   del Centre d'Investigacions Biològiques del Consell Superior d’Investigacions Científiques (CSIC). Les sol·licituds han de ser aprovades pel comitè de bioètica del centre corresponent. Del Mall explica també que, tot i que els mètodes alternatius -com els cultius de teixits o la recerca de òrgans artificials -, poden resultar útils en algunes proves, "mai ens donaran la informació que proporciona un organisme sencer amb tot el seu metabolisme".

Una altra de les preocupacions de grups com l'Associació de Defensa dels Drets Animals ( ADDA ) és que l'esperit de les 3 "erres" no estigui realment arrelat en la consciència dels investigadors. La seva portaveu, Montse Paredes, considera que hi ha experiments "dedicats a inflar el currículum dels investigadors, aconseguir més fons, etc." Com a proposta constructiva, suggereix: "Que es premiï als que descobreixin un mètode alternatiu i es doni més publicitat a aquests". En aquesta mateixa línia, la primatòloga Jane Goodall  va arribar a demanar el premi Nobel per als científics que no investiguen amb animals.

Legislació europea

Tot i això, aquesta pràctica no podrà erradicar-se mai, segons va declarar el 73% dels científics del Regne Unit al Centre Nacional per a les 3 "erres” ( NC3R ). Però sí sotmetre-la a millors controls. El 2009 es va prohibir a la Unió Europea l’ús d’animals per a l'elaboració de cosmètics. I el 2010 el Parlament Europeu va aprovar una directiva per regular l'experimentació animal, que a Espanya va entrar en vigor el gener de 2013. Les seves principals innovacions són els controls per sorpresa en els centres de recerca, la possibilitat de delegar en empreses privades l'autorització dels procediments i sobretot la prohibició d'experimentar amb grans simis: ximpanzés, orangutans  i goril·les .

ÉS JUSTIFICABLE L'EXPERIMENTACIÓ ANIMAL?

Eze Paez

[Image]

Cada any s’experimenta amb més de 115 milions d'animals per, suposadament, beneficiar els éssers humans. Això inclou pràctiques com obligar-los a inhalar gasos tòxics, aplicar-los substàncies corrosives a pell i ulls, infectar-los amb la SIDA o extirpar-los part del cervell. Certament, el nombre d'animals que pateixen i moren a causa d'aquestes pràctiques és molt menor que el dels que són víctimes de la indústria alimentària , o dels individus en estat salvatge que pateixen per esdeveniments naturals . Estan èticament justificats aquests experiments?

En primer lloc, la majoria d'experiments realitzats en animals no busquen millorar la salut humana. En alguns casos es tracta de proves d'impacte mediambiental de productes químics o proves de seguretat de productes cosmètics o de la llar<A[llar|casa]> . També es fan servir animals en la investigació militar .

Tots aquests casos tenen en comú que el benefici que els éssers humans en poden rebre és irrellevant o inexistent. Afortunadament, part d'aquestes pràctiques ja estan sent prohibides a la Unió Europea, com és el cas de l'experimentació per a productes cosmètics o la utilització de grans simis, els nostres parents més propers.

En segon lloc, una minoria d'experiments amb animals sí que té caràcter biomèdic i té com a finalitat eliminar malalties greus i augmentar la qualitat i durada de la vida humana. Hem de comparar el sofriment i la mort que es causa als animals amb els grans beneficis que alguns éssers humans obtindrien en cas d'èxit en la investigació. Es podria pensar que en aquests casos, l'experimentació amb animals sí està justificada. Això seria, tanmateix, un error.

No existeix garantia que puguin extrapolar-se amb èxit els resultats d'assajos en animals. No ens permeten anticipar de forma fiable quina serà la reacció en humans, ja que les prediccions realitzades mitjançant aquest mètode són correctes en un molt baix percentatge. Només als EUA el 96% dels fàrmacs que van passar amb èxit assajos amb animals van fallar en els assajos amb éssers humans, per ineficaços o nocius. Així mateix, un gran nombre de medicaments comercialitzats ha resultat tòxic en humans després de superar les proves amb altres animals.

El valor científic de l'experimentació biomèdica amb animals és, així, com a mínim, bastant menor del què molta gent pensa. Actualment existeix un gran nombre de mètodes d'investigació que no fan servir animals, com l'ús de cultius cel·lulars i de teixits, models d'òrgans o models digitals. Malgrat els dubtes sobre el valor científic de l'experimentació amb animals, els recursos per desenvolupar els mètodes alternatius són, en comparació, mínims. Per cada euro invertit en ells es fan servir diversos milers en la promoció i la propaganda de l'experimentació animal per part de les empreses que es beneficien d'ella.

En síntesi, el dilema que cal confrontar és el següent: o bé acceptem experimentar amb individus que senten o bé ho rebutgem i optem per altres mètodes d'investigació. Sota un criteri de mera eficiència, hauríem d'escollir la primera alternativa. Decidir èticament, tanmateix, ens obliga a escollir la segona, abandonant els experiments amb animals i invertint en el desenvolupament d'altres mètodes. Persistir en la situació actual, per tant, està èticament injustificat.

ANUNCI SUPERINFO

[Image]

En el text 2 es diu que l'experimentació amb animals no es podrà eradicar mai, però sí sotmetre-la. Penses que Jesús del Mall (text 1) estaria d'acord amb aquesta afirmació?
Feedback: Sí, ja que en el text 1 declara sobre l’ideal de l’experimentació és el principi ètic de no fe patir l’animal: "Cada projecte i cada experiment porten una reglamentació en la qual s'ha d'indicar quants animals s'utilitzen, per què, que no patiran, etc.”
Feedback: Puntuació màxima (1 punt): Sí, ja que en el text 1 declara sobre l’ideal de l’experimentació és el principi ètic de no fe patir l’animal: "Cada projecte i cada experiment porten una reglamentació en la qual s'ha d'indicar quants animals s'utilitzen, per què, que no patiran, etc.” Puntuació parcial (0'5 punts): Resposta insuficient o poc raonada. Cap puntuació (0 punts): Una altra resposta

Q: Quina d'aquestes afirmacions descriu millor les diferències entre els autors dels dos textos?
- L'autora del text 1 és menys imparcial que l'autor del text 2.
- L'autora del text 1 no dona dades estadístiques, mentre que l'autor del text 2 sí que dona.
- L'autora del text 1 no utilitza arguments sentimentals, mentre que l'autor del text 2 sí que n'utilitza.
- L'autora del text 1 inclou opinions de diversos experts, mentre que l'autor del text 2 no n'inclou. (El text 1 és més objectiu, mentre que el text 2 és un text argumentatiu i raonat seguint l’opinió exclusiva de l’autor.)
A: L'autora del text 1 inclou opinions de diversos experts, mentre que l'autor del text 2 no n'inclou.
Feedback: La resposta correcta és: L'autora del text 1 inclou opinions de diversos experts, mentre que l'autor del text 2 no n'inclou.

Q: El text 1 afirma: "Un investigador espanyol va declinar concedir una entrevista i va demanar que no esmentés el seu nom". Per què va fer aquestes demandes?
- Va rebre amenaces d'agressió.
- Es va enfadar amb la periodista.
- El seu cap li va prohibir concedir entrevistes
- No volia intervenir públicament en un debat tant tens. (En el text es diu “Twitter esclatava quan un investigador espanyol relatava en gairebé directe les seves pràctiques invasives sobre el cervell d'un gat. [...]. Vaig sol•licitar al científic el seu punt de vista per a aquest reportatge, però va declinar la meva invitació i em va demanar que no esmentés el seu nom.)
A: No volia intervenir públicament en un debat tant tens.
Feedback: La resposta correcta és: No volia intervenir públicament en un debat tant tens.

Q: Quina és la opinió més probable de l'autora del text 1 respecte a l'experimentació amb animals?
- No es decanta per cap de les opinions.
- Està en contra i proposa la seva prohibició immediata.
- Està d'acord amb la regulació basada en les 3 "erres".
- Considera que és un tema que han de resoldre els experts. ("El principi bàsic és aconseguir les 3 "erres": reduir el nombre d'exemplars utilitzats, refinar les tècniques per causar-los el menor dany possible i reemplaçar-les per altres mètodes alternatius. Aquesta regulació podria eliminar l’experimentació amb animals a llarg termini.” (Text 1))
A: Està d'acord amb la regulació basada en les 3 "erres".
Feedback: La resposta correcta és: Està d'acord amb la regulació basada en les 3 "erres".

Aquest text és una font d'informació neutral (imparcial)? Justifica la teva resposta.
Feedback: Sí, ja que aporta dades objectives i arguments a favor i en contra.
Feedback: Puntuació màxima (1 punt): - Sí, ja que aporta dades objectives i arguments a favor i en contra. Puntuació parcial (0,5 punts): - Sí, ja que aporta dades objectives. Cap puntuació (0 punts): - Una altra resposta

Q: Digues si aquestes afirmacions són verdaderes (V) o falses (F).
- A Twitter hi va haver molta polèmica sobre les pràctiques amb el cervell d’un gos. | Falsa
- Jesús del Mall no confia massa en els mètodes alternatius a l’experimentació amb animals. | Verdadera
- El 83% dels científics britànics pensa que l’experimentació amb animals no podrà erradicar-se mai. | Falsa
- El nombre d’animals sotmesos a experimentació científica és molt menor que el dels que sacrifica la indústria alimentària. | Verdadera
Feedback: 1.Falsa. En el text es diu: “Twitter esclatava quan un investigador espanyol relatava gairebé en directe les seves pràctiques invasives sobre el cervell d'un gat.” 2.Vertadera. En el text es diu: “Del Mall explica també que, tot i que els mètodes alternatius -com els cultius de teixits o la recerca d’òrgans artificials -, poden resultar útils en algunes proves, «mai ens donaran la informació que proporciona un organisme sencer amb tot el seu metabolisme»”. 3. Falsa. En el text es diu “Tot i això, aquesta pràctica no podrà erradicar-se mai, segons va declarar el 73% dels científics del Regne Unit al Centre Nacional per a les 3 "erres” ( NC3R )”. 4. Vertadera. Al text 2 es diu: “Certament, el nombre d'animals que pateixen i moren a causa d'aquestes pràctiques és molt menor que el dels que són víctimes de la indústria alimentària”.

Q: Per què es descriuen amb tant de detall les cruels pràctiques a què es sotmeten els animals?
- Perquè el lector no es quedi impressionat.
- Per impactar en la sensibilitat del lector. (Es tracta de textos argumentatius i fan servir dades i exemples per convèncer el lector.)
- Per donar informació complementària.
- Per allargar el text amb més dades.
A: Per impactar en la sensibilitat del lector.
Feedback: La resposta correcta és: Per impactar en la sensibilitat del lector.

Q: Les dues fonts justifiquen aquestes cinc afirmacions?

Tria SÍ o NO per a cada afirmació.
- La regulació sobre l’experimentació animal es basa en el principi de les tres “erres”. | No
- A la Unió Europea està prohibida l’experimentació animal per a elaborar cosmètics. | Sí
- Una minoria d’experiments amb animals té finalitats biomèdiques. | No
- A la Unió Europea està prohibida l’experimentació amb grans simis. | Sí
- La regulació de l’experimentació amb animals a Espanya va entrar en vigor el 2013. | No
Feedback: La regulació sobre l’experimentació animal es basa en el principi de les tres “erres” \( \rightarrow \) No Només es diu al text 1, on es comenta que el principi de “les 3 erres” hauria de ser el fonament ètic de l’experimentació amb animals, però encara no està arrelat a la consciència dels investigadors. A la Unió Europea està prohibida l’experimentació animal per a elaborar cosmètics \( \rightarrow \) Sí Al text 1 es diu: “. El 2009 es va prohibir a la Unió Europea l’ús d’animals per a l'elaboració de cosmètics”. Al text 2 es diu: “Afortunadament, part d'aquestes pràctiques ja estan sent prohibides a la Unió Europea, com és el cas de l'experimentació per a productes cosmètics”. Una minoria d’experiments amb animals té finalitats biomèdiques \( \rightarrow \) No Només es diu al text 2: “una minoria d'experiments amb animals sí que té caràcter biomèdic”. A la Unió Europea està prohibida l’experimentació amb grans simis \( \rightarrow \) Sí Al text 1 es parla de “, la prohibició d'experimentar amb grans simis: ximpanzés, orangutans i goril•les.” Al text 2 es diu: “Afortunadament, part d'aquestes pràctiques ja estan sent prohibides a la Unió Europea”. La regulació de l’experimentació amb animals a Espanya va entrar en vigor el 2013 \( \rightarrow \) No Només es diu al text 1: “el 2010 el Parlament Europeu va aprovar una directiva per regular l'experimentació animal, que a Espanya va entrar en vigor el gener de 2013”.

Q: Al text 1, Montse Paredes diu: "Hi ha experiments dedicats a inflar el currículum dels investigadors, aconseguir més fons, etc." L'autora del text 1 inclou aquest comentari per...
- defensar que la majoria d'investigadors són honestos.
- criticar l’actitud negativa de la majoria d’investigadors.
- mostrar els interessos que hi ha darrere de l'experimentació amb animals. (Reflexió deduïble del comentari.)
- denunciar que l’experimentació amb animals només respon a l’ambició i l’afany de riquesa dels investigadors.
A: mostrar els interessos que hi ha darrere de l'experimentació amb animals.
Feedback: La resposta correcta és: mostrar els interessos que hi ha darrere de l'experimentació amb animals.

- Text

PINTADES

Estic indignada perquè aquesta és la quarta vegada que han hagut de netejar i repintar la paret del col·legi per treure’n les pintades. La creativitat és admirable, però la gent hauria de trobar altres formes d’expressar-se, els costos de les quals no hagués de suportar-los després la societat.

Per què ens creeu aquesta mala reputació als joves pintant en llocs on està prohibit? Els artistes professionals no pengen els seus quadres als carrers, oi? El que fan és buscar qui els financiï i fer-se famosos a través d’exposicions que sí que són legals.

Crec que els edificis, tanques i bancs dels parcs són obres d’art en si mateixes. És realment patètic espatllar la seva arquitectura amb grafits, i encara més: el mètode que s’utilitza destrueix la capa d’ozó. Realment no puc entendre per què aquests artistes delinqüents s’enfaden quan els treuen les seves “obres d’art” de les parets una i una altra vegada.

Olga

Hi ha gustos per a tot. La societat està plena de comunicació i publicitat. Logotips d’empreses, noms de botigues. Gran nombre de cartells il·legals enganxats pels carrers. És acceptable això? Sí, en general sí. Són acceptables les pintades? Alguns dirien que sí i d’altres, que no.

Qui paga el preu de les pintades? Qui paga al final la publicitat? Exacte. El consumidor.

En tot cas, els que instal·len les tanques publicitàries, t’han demanat permís? No. I els que pinten els grafits, sí que haurien de fer-ho? No es redueix tot a una qüestió de comunicació?

Pensa en una roba de ratlles i quadres que va aparèixer fa alguns anys a les botigues i en els vestits d’esquiar. L’estampat i els colors els havien copiat directament de les florides pintades que omplien els murs de ciment. És bastant xocant que acceptem i admirem aquests estampats i colors i, en canvi, aquest mateix estil en grafits ens sembli horrorós.

Corren temps difícils per a l’art.

                                                                                                                                   Sofia

Les dues cartes van arribar per Internet. Llegeix-les i contesta les preguntes següents.

Amb quina de les autores de les cartes estàs d’acord?

Explica la teva resposta utilitzant les teves pròpies paraules per referir-te al que es diu en una de les cartes o en totes dues.
Feedback: L’explicació es basa en una interpretació plausible de part o tot el material que es presenta en el text. Es pot parafrasejar part del text, però la resposta no pot limitar-se a copiar el text.
Feedback: Puntuació màxima Codi 1: l’explicació es basa en una interpretació plausible de part o tot el material que es presenta en el text. Es pot parafrasejar part del text, però la resposta no pot limitar-se a copiar el text. · Estic d’acord amb l’Olga. Les pintades són il·legals i això les converteix en una forma de vandalisme. · Sofia. Jo crec que és hipòcrita multar els artistes dels grafits i després guanyar milions copiant els seus dissenys. · Estic un mica d’acord amb totes dues. Hauria de ser il·legal pintar a les parets dels llocs públics, però aquestes persones haurien de tenir l’oportunitat de fer-ho en d’altres llocs. Cap puntuació Codi 0: l’exposició del punt de vista personal es limita a citar directament el text (entre cometes o no). · L’Olga, perquè estic d’acord que la gent hauria de buscar formes d’expressar-se que no suposin costos a la societat. · Ofereix un punt de vista que no fa referència al contingut de les cartes. · Estic d’acord amb l’Olga. · L’Olga, perquè crec en allò que diu. · Totes dues, perquè comprenc el que l’Olga vol dir. Però la Sofia també té raó. · Interpreta malament el text o respon incoherentment. · Estic més d’acord amb l’Olga. La Sofia no sembla gaire segura del que diu.

El text 2 diu que la majoria d'experiments amb animals no té finalitats biomèdiques. Digues dues finalitats que no siguin biomèdiques.
Feedback: Cal dir dues d’aquestes tres finalitats: - proves d’impacte mediambiental de productes químics - proves de seguretat de productes cosmètics o de la llar - investigació militar
Feedback: Puntuació màxima (1 punt): L’alumne ha de citar dos dels següents casos: - proves d'impacte mediambiental de productes químics. - proves de seguretat de productes cosmètics o de la llar. - investigació militar. Comentari: En el text es diu: “la majoria d'experiments realitzats en animals no busquen millorar la salut humana. En alguns casos es tracta de proves d'impacte mediambiental de productes químics o proves de seguretat de productes cosmètics o de la llar. També es fan servir animals en la investigació militar”. Puntuació parcial ( 0,5 punts): Es fa constar només un d’aquests casos.

Consulta Elvis 1953. L’origen (text 4). Escriu la resposta a la pregunta.

Segons el text 4, què aporta aquest nou títol Elvis 1953. L’origen? Posa’n dos exemples.
Feedback: Exemple 1 - Una informació exhaustiva sobre la vida d’Elvis Presley Exemple 2 - Totes les cançons de l’artista interpretades a la dècada dels 50.
Feedback: 1 punt: Exemple 1 - Una informació exhaustiva sobre la vida d’Elvis Presley Exemple 2 - Recull totes les cançons de l’artista interpretades a la dècada dels 50.

Per què la Sofia fa referència a la publicitat?
Feedback: Perquè reconeix la semblança entre les pintades i la publicitat.
Feedback: Puntuació màxima Codi 1: reconeix la semblança entre les pintades i la publicitat. · Per mostrar-nos que la publicitat pot ser tan invasiva com les pintades. · Perquè alguns pensen que la publicitat és tan lletja com la pintura amb esprai. · Diu que la publicitat és una forma legal de grafits. Cap puntuació Codi 0: altres respostes. · Està descrivint el fenomen dels grafits. · Perquè la gent pinta a les tanques publicitàries.

- Text 1
- Text 2
- Text 3
- Text 4

Llegeix els quatre textos.

INTERCANVI DE CORREUS

L’Anna i en Daniel són amics i van al mateix institut. Estan de vacances d’estiu a llocs diferents. L’Anna descobreix el rei del rock en una audició comentada que fan a la biblioteca de Calonge. Com que sap que en Daniel és músic i vol fer el projecte de recerca sobre la història del rock, vol compartir tot el que ha après amb el seu amic per si ho pot utilitzar en el seu treball.

[Image] [Image]

--------------Missatge original---------------------------

De: Anna;

Enviat:17 d’agost de 2017 11.2

Assumpte: El món del rock i Elvis Presley

Hola,

Ahir vaig conèixer a fons el Rei del Rock, Elvis Presley; aquí a l’Empordà. Com cada any a l’estiu, dintre la programació musical de Calonge, la biblioteca ha organitzat un cicle d’audicions comentades. En Carles Ribas ens ha tocat cançons del rei i ens ha explicat coses de la seva vida. Ha sigut molt guai!

Com va el teu conjunt de rock? La música del rei i la seva manera de ballar m’han fet pensar en tu. T’envio un enllaç que ens ha donat en Carles perquè el puguis conèixer més a fons i et pugui servir per al teu projecte de recerca.

 ----------------Missatge original---------------------

De: Dani

Enviat: 17 d’agost de 2017 13.05

Assumpte: El món del rock i Elvis Presley

Ei, princesa!

No te’n perds ni una! Sempre descobrint coses noves. N’havia sentit a parlar de l’Elvis però gràcies a tu ja en sé una mica més. Em servirà per al treball. Saps, a un Enderrock que estava per casa he trobat un article del Rei: un regalet per a tu. I a més, com que et molen els còmics, si obres el segon enllaç tindràs una altra sorpresa. Ostres, ara m’han entrat ganes de visitar Memphis. A veure si aconsegueixo la beca per estudiar als EUA i puc anar-hi. Ho sabré al gener. De moment segueixo amb el meu projecte de recerca sobre el rock. I tu com el portes, preciosa?

De: Anna

Enviat: 17 d’agost de 2017 17.15

Assumpte: El món del rock i Elvis Presley

Uff! Estic a l’inici de la meva recerca sobre art urbà i graffitis. Sort que vaig fent amb el tutor i l’he de lliurar 14 de febrer (per cert dia dels enamorats). Gràcies pels regalets! A mi m’agrada dibuixar i ara que m’he documentat sobre la vida d’Elvis trobo que el còmic és normalet i l’ambientació es podria millorar molt (l’he tafanejat en una botiga). Li falta realisme i modernitat, trobo.

Notícia bomba: saps que tota la família farem un viatge a EUA al desembre i visitarem Memphis? La mare ens acaba d’ensenyar els bitllets d’avió. Estic supercontenta! Mola molt! Ja t’explicaré...De moment, et faig una mica de dentetes.

Tinc ganes de veure’t, et trobo a faltar.

HISTÒRIA DE LA MÚSICA POP I ROCK

Elvis Aaron Presley (Tupelo, Mississippi, 8 de gener de 1935 - Memphis, Tennessee, 16 d'agost de 1977), cantant de rock nord-americà i icona de la música popular del segle XX. Va inspirar molts cantants tant dintre com fora del gènere rock. Considerat el rei del rock and roll, també va protagonitzar nombroses pel·lícules, com “Fun in Acapulco” dirigida per Richard Thorpe, moltes de les quals van estar consagrades a les seves cançons. Sovint és anomenat simplement Elvis o El Rei. Malgrat la seva mort, Elvis segueix venent discos i actualment ha superat la xifra dels 1000 milions de discos venuts.

Biografia

Fill de Vernon i Gladys Presley, va ser fruit d'un embaràs de bessons, encara que el seu germà, Jesse Aaron Presley, va morir al néixer. Elvis va tenir una infantesa dura i complicada a Tupelo (Mississippi), fins que, després de passar per moments difícils, els seus pares i ell es van mudar a Memphis, on a poc a poc van aconseguir certa estabilitat econòmica. El seu pare li va comprar la seva primera guitarra quan va fer 10 anys. Des de nen, li apassionava tot tipus de música, fins i tot els temes favorits de la seva mare com els mariachis i l'òpera. El seu cantant favorit era el tenor Mario Lanza. Va explorar així mateix les arrels musicals índies, ja que Elvis tenia ascendència cherokee, pel costat matern.

Discografia

Elvis va gravar 75 àlbums d'estudi des de 1956 fins a l'any de la seva mort, el 1977. Discos com “Loving you” o  “Let’s be friends” van ser molt populars i no podem oblidar èxits com les cançons “In the ghetto”, “It’s now or never”. També entre els seus discos s'inclouen 22 bandes sonores de les seves pel·lícules, algunes tan conegudes com “Love me tender” o “Kissin’ Cousins” entre d’altres, a més a més de diversos recopilatoris i 8 discos en directe com “Aloha from Hawaii”.

(text adaptat)

40 anys sense Elvis Presley

El Rei del Rock va morir el 16 d'agost de 1977 a Graceland, a Memphis

Artistes catalans com Núria Feliu, Sangtraït o Cris Juanico han versionat les seves cançons

Joaquim Vilarnau

[Image] [Image]

Detall de la tomba d'Elvis Presley a Graceland | Xavier Mercadé

Aquest dimecres 16 d'agost es compleixen 40 anys de la mort d’Elvis Presley, conegut mundialment com ‘El rei del rock’. L’aparició d’Elvis Presley va suposar un abans i un després en la història de la música. Ell va saber sintetitzar la fusió entre la música negra i la música blanca, i es va fer popular gràcies als seus cops de maluc dalt de l’escenari.

La influència de Presley en la música mundial és evident. A Catalunya encara avui hi ha artistes que se senten hereus del que el rei del rock va fer fa més de 40 anys. A Reus hi ha Ariel Santamaria, cantautor que no dubta, fins i tot, a vestir-se igual que el seu ídol per reivindicar la seva música.

Entre els artistes que l’han versionat en català també hi trobem Francesc Heredero, Queta & Teo, Joe Martin, Ara Va de Bo, Orquestra Plateria, Núria Feliu, Cris Juanico, Sangtraït i Lo Pardal Roquer.

(text adaptat)

ELVIS 1953. L’ORIGEN

Des de la mort d’Elvis l’any 1977, la maquinària discogràfica, a banda d’editar nous recopilatoris del Rei del Rock, i diverses curiositats, ha aportat ben poc sobre aquesta figura indiscutible de la música del s. XX. Al 2008, va arribar un nou títol indispensable sobre Elvis, Elvis 1953. L’origen, perquè puguem comprendre la seva música, els seus inicis, amb les versions d’artistes de l’època. Una recopilació dirigida per l’especialista Miquel Jurado, en la qual ha seleccionat pràcticament totes les cançons de l’artista interpretades a la dècada dels 50. El primer volum inclou un còmic amb la història del cantant escrita per David Morancho i també dos CD; el segon volum segueix el mateix esquema, tot i que no inclou cap còmic. En aquest segon s’han afegit les versions originals de les cançons interpretades per Elvis.

Un còmic en què David Morancho (Barcelona 1972) aporta la seva versió gràfica de l’artista, d’una època irrepetible, captant els primes anys del rock’n’roll, de manera singular i on podem conèixer els seus orígens humils, la seva primera gravació That’s All Right (Mama), amb la qual canviaria el curs de la historia de la música el 5 de juliol de 1954. Morancho no només es limita a dibuixar sinó a escriure guions de l’obra amb textos de Miquel Jurado. Cal destacar la bona ambientació de l’època així com els llocs pels quals va passar Elvis com els estudis de música, els concerts o edificis, tot molt ben aconseguit.

[Image]

Miquel Jurado (Barcelona 1951) explica la historia de la família d’Elvis, el guitarrista Scotty More, l’origen del rock’n’roll o el que va suposar l’arribada el coronel Parker, el manager d’Elvis, a la seva carrera. Analitza de forma exhaustiva tota la informació sobre la seva vida.

En definitiva, Elvis 1953. L’origen, és una obra que qualsevol aficionat al Rei del Rock’n’roll hauria de tenir. Des d’aquí us envio la meva recomanació més sincera.

 (text adaptat)

Segons el comentari que fa l’Anna en els seus correus electrònics, la seva opinió sobre el còmic que inclou el recopilatori d’Elvis coincideix amb l’opinió que s’exposa a Elvis 1952. L’origen?

Raona la teva resposta.
Feedback: Les seva opinió no coincideix amb l'opinió que s'exposa a Elvis 1952. L'origen perquè ella troba que l’ambientació es podria millorar molt i en canvi el text lloa la figura de David Morancho i diu que destaca per la bona ambientació de l’època.
Feedback: 1 punt: L’Anna considera que l’ambientació es podria millorar força i, en canvi, el text la considera molt bona 0,5 punts: Respon no sense argumentar correctament per quin motiu. 0 punts: Una altra resposta

Q: Quin és el propòsit d’aquestes cartes?
- Explicar què són els grafits.
- Presentar una opinió sobre els grafits.
- Demostrar la popularitat dels grafits.
- Dir a la gent quant costa esborrar els grafits.
A: Presentar una opinió sobre els grafits.
Feedback: La resposta correcta és: Presentar una opinió sobre els grafits.

Q: Consulta el textos Intercanvi de correus electrònics i Elvis 1953. L’origen clicant les pestanyes corresponents.

Escriu la resposta a la pregunta.

Segons el comentari que fa l’Anna sobre l’estat del seu treball de recerca, quants mesos té per poder-lo acabar?
A: 6 mesos / 6
Feedback: La resposta correcte és 6 mesos.

Q: Consulta l’intercanvi de correus electrònics (text 1). Clica una opció per respondre a la pregunta

Qui és l’Anna?
- Una seguidora incondicional de l’Elvis Presley.
- Una amiga íntima del Daniel. (Ja que s’adreça a l’Anna dient-li “princesa”, “preciosa” i s’acomiada dient “Tinc ganes de veure’t, et trobo a faltar”. Són amics íntims o alguna cosa més.)
- Una companya de classe.
- La tutora del treball de recerca d’en Daniel.
A: Una amiga íntima del Daniel.
Feedback: La resposta correcta és: Una amiga íntima del Daniel.

Q: Segons els textos 2 i 3, les frases següents són correctes?

Tria SÍ o NO per a cada afirmació.
- Elvis va ser durant un període curt de la seva vida cantant d’òpera. | No
- Elvis va inspirar molts cantants tant de dintre com de fora del gènere rock. | Sí
- Elvis va tenir un germà bessó i una germana més petita. | No
- El cantant va saber fusionar en la seva música el rhytm’n’blues negre i el country blanc. | Sí
- A Elvis li agradaven els mariachis. | Sí
Also offered: Sí; Sí; Sí; Sí; Sí
Feedback: Elvis va ser durant un període curt de la seva vida cantant d’òpera. \( \rightarrow \) No Des de ben petit, era una apassionat de la música. Fins i tot dels temes preferits d’òpera de la seva mare. Ell mai però no va ser cantant d’òpera. Elvis va inspirar molts cantants tant de dintre com de fora del gènere rock. \( \rightarrow \) Sí Frase literal del text núm.2. Elvis va tenir un germà bessó i una germana més petita. \( \rightarrow \) No Elvis va tenir un germà bessó que va morir en néixer, per la qual cosa va ser considerat fill únic. El cantant va saber fusionar en la seva música el rhytm’n’blues negre i el country blanc. \( \rightarrow \) Sí Frase literal del text núm. 3. A Elvis li agradaven els mariachis. \( \rightarrow \) Sí Tant a Elvis com a la seva mare els agradaven molt els mariachis.

Q: Consulta el text 4 i tria l’opció correcta per respondre a la pregunta.

 Quin és l’objectiu principal d’aquest article?
- Donar a conèixer els orígens familiars de l’Elvis.
- Parlar de l’obra de David Morancho.
- Fer propaganda de Discos del Mediterrani.
- Recomanar aquesta obra als aficionats del rock and roll. (Elvis 1953, L’origen és una obra que qualsevol aficionat al Rei del Rock’n roll hauria de tenir. Des d’aquí us envio la meva recomanació més sincera.)
A: Recomanar aquesta obra als aficionats del rock and roll.
Feedback: La resposta correcte és: Recomanar aquesta obra als aficionats del rock and roll.

Q: Consulta el text 40 anys sense Elvis Presley (text 2). Clica una opció per respondre la pregunta.

Joaquim Vilarma, periodista de la revista Enderrock, utilitza la negreta per destacar alguns noms en la seva notícia. Això ho fa perquè...
- tots han versionat cançons del rei del rock.
- tots són cantants catalans.
- tots estan relacionats amb el món de la música. (Tots els noms fan referència a músics i cantants que han versionat cançons seves. També hi apareix en negreta el nom d’Elvis Presley que és el protagonista de la notícia i un dels cantants)
- es van posar d’acord per crear una associació de fans d’Elvis Presley.
A: tots estan relacionats amb el món de la música.
Feedback: La resposta correcte és: tots estan relacionats amb el món de la música.

Elvis Presley ha destacat per les seves grans dots musicals i també per dirigir diverses pel·lícules?

Raona la teva resposta.
Feedback: Elvis Presley no va ser director sinó que va fer d’actor i cantant a les pel·lícules. Ell n’era el protagonista juntament amb les seves cançons.

Quin dels dos amics és més probable que viatgi abans a Menphis, l'Anna o en Daniel?

Raona la teva resposta.
Feedback: L’Anna, perquè ja han comprat els bitllets per viatjar als EUA i és una ciutat a visitar en el seu viatge.
Feedback: 1 punt: L'Anna ja que la seva família ja té comprats els bitllets per EUA i tenen previst visitar Memphis. 0,5 punts: Només respon que tenen comprats els bitllets 0 punts: Una altra resposta

Podem parlar del que diu una carta (el contingut). Podem parlar de com està escrita una carta (l’estil). Sense tenir en compte amb quina carta estàs d’acord, quina de les dues autores et sembla que ha escrit la millor carta?

Explica la teva resposta referint-te a la manera en què una de les cartes o totes dues estan escrites.
Feedback: L'alumne ha d'explicar la seva opinió en termes de la qualitat de l’estil o de la forma d’elements específics d’una de les cartes o de totes dues. Pot fer referència a l’estil, l’estructura de l’argument, la contundència, el to, el registre o les estratègies per persuadir l’auditori.
Feedback: Puntuació màxima Codi 1: explica l’opinió en termes de la qualitat de l’estil o de la forma d’elements específics d’una de les cartes o de totes dues. Pot fer referència a l’estil, l’estructura de l’argument, la contundència, el to, el registre o les estratègies per persuadir l’auditori. · La de l’Olga. T’ofereix molts punts per a considerar i esmenta el dany al medi ambient que ocasionen els artistes dels grafits, la qual cosa sembla molt important. · La carta de l’Olga és més eficaç per la manera amb què interpel·la directament els artistes dels grafits. · Crec que la de l’Olga és millor. Penso que la de la Sofia és una mica parcial. · Prefereixo la de la Sofia perquè defensa molt millor les opinions que la de l’Olga. · Crec que la de la Sofia proposa un argument molt sòlid, però la carta de l’Olga està més ben estructurada. Cap puntuació Codi 0: jutja en termes d’acord o desacord la postura de l’autora o repeteix part del contingut. · La de l’Olga. Estic d’acord amb tot el que diu. · Jutja sense donar gaires explicacions. · La carta de la Sofia és la millor. · Contesta de manera incoherent o poc raonable. · La de l’Olga està més ben escrita. Va analitzant pas a pas el problema i després, a partir d’això, arriba a una conclusió lògica.

- Text 1
- Text 2
- Text 3
- Text 4

INTERCANVI DE CORREUS

--------------Missatge original---------------------------

De: Anna;

Enviat:17 d’agost de 2017 11.2

Assumpte: El món del rock i Elvis Presley

Hola, Ahir vaig conèixer a fons el rei del rock, Elvis Presley; aquí a l’Empordà. Com cada any a l’estiu, dintre la programació musical de Calonge, la biblioteca ha organitzat un cicle d’audicions comentades. En Carles Ribas ens ha tocat cançons del rei i ens ha explicat coses de la seva vida. Ha sigut molt guai!

Com va el teu conjunt de rock? La música del rei i la seva manera de ballar m’han fet pensar en tu. T’envio un enllaç que ens ha donat en Carles perquè el puguis conèixer més a fons i et pugui servir per al teu projecte de recerca.

Enllaços d’en Carles

https://sites.google.com/site/historiadelamusicapoprock/pop-rock--60-70

 ----------------Missatge original---------------------

De: Dani

Enviat: 17 d’agost de 2017 13.05

Assumpte: El món del rock i Elvis Presley

Ei, princesa!

No te’n perds ni una! Sempre descobrint coses noves. N’havia sentit a parlar de l’Elvis però gràcies a tu ja en sé una mica més. Em servirà per al treball. Saps, a un Enderrock que estava per casa he trobat un article del rei: un regalet per a tu. I a més, com que et molen els còmics, si obres el segon enllaç tindràs una altra sorpresa. Ostres, ara m’han entrat ganes de visitar Memphis. A veure si aconsegueixo la beca per estudiar als EUA i puc anar-hi. Ho sabré al gener. De moment segueixo amb el meu projecte de recerca sobre el rock. I tu com el portes, preciosa?

Enllaços:

Font adaptada: http://www.enderrock.cat/noticia/15410/40/anys/sense/elvis/presley http://coleccionistatebeos.blogspot.com.es/2008/05/lecturas-elvis-presley-1953-el-origen.html

De: Anna

Enviat: 17 d’agost de 2017 17.15

Assumpte: El món del rock i Elvis Presley

Uff! Estic a l’inici de la meva recerca sobre art urbà i graffitis. Sort que vaig fent amb el tutor i l’he de lliurar 14 de febrer (per cert dia dels enamorats). Gràcies pels regalets! A mi m’agrada dibuixar i ara que m’he documentat sobre la vida d’Elvis trobo que el còmic és normalet i l’ambientació es podria millorar molt (l’he tafanejat en una botiga). Li falta realisme i modernitat, trobo.

Notícia bomba: saps que tota la família farem un viatge a EUA al desembre i visitarem Memphis? La mare ens acaba d’ensenyar els bitllets d’avió. Estic supercontenta! Mola molt! Ja t’explicaré...De moment, et faig una mica de dentetes.

Tinc ganes de veure’t, et trobo a faltar.

Font: text inventat

HISTÒRIA DE LA MÚSICA POP I ROCK

Elvis Aaron Presley (Tupelo, Mississippi, 8 de gener de 1935 - Memphis, Tennessee, 16 d'agost de 1977), cantant de rock nord-americà i icona de la música popular del segle XX. Va inspirar molts cantants tant dintre com fora del gènere rock. Considerat el rei del rock and roll, també va protagonitzar nombroses pel·lícules, com “Fun in Acapulco” dirigida per Richard Thorpe, moltes de les quals van estar consagrades a les seves cançons. Sovint és anomenat simplement Elvis o El Rei. Malgrat la seva mort, Elvis segueix venent discos i actualment ha superat la xifra dels 1000 milions de discos venuts.

Biografia

Fill de Vernon i Gladys Presley, va ser fruit d'un embaràs de bessons, encara que el seu germà, Jesse Aaron Presley, va morir al néixer. Elvis va tenir una infantesa dura i complicada a Tupelo (Mississippi), fins que, després de passar per moments difícils, els seus pares i ell es van mudar a Memphis, on a poc a poc van aconseguir certa estabilitat econòmica. El seu pare li va comprar la seva primera guitarra quan va fer 10 anys. Des de nen, li apassionava tot tipus de música, fins i tot els temes favorits de la seva mare com els mariachis i l'òpera. El seu cantant favorit era el tenor Mario Lanza. Va explorar així mateix les arrels musicals índies, ja que Elvis tenia ascendència cherokee, pel costat matern.

Discografia

Elvis va gravar 75 àlbums d'estudi des de 1956 fins a l'any de la seva mort, el 1977. Discos com “Loving you” o  “Let’s be friends” van ser molt populars i no podem oblidar èxits com les cançons “In the ghetto”, “It’s now or never”. També entre els seus discos s'inclouen 22 bandes sonores de les seves pel·lícules, algunes tan conegudes com “Love me tender” o “Kissin’ Cousins” entre d’altres; a més a més de diversos recopilatoris i 8 discos en directe com “Aloha from Hawaii”.

Font adaptada: https://sites.google.com/site/historiadelamusicapoprock/pop-rock--60-70

40 anys sense Elvis Presley

El rei del rock va morir el 16 d'agost de 1977 a Graceland, a Memphis

Artistes catalans com Núria Feliu, Sangtraït o Cris Juanico han versionat les seves cançons

Joaquim Vilarnau | 16/08/2017 a les 08:00h

 [Image]

Detall de la tomba d'Elvis Presley a Graceland | Xavier Mercadé

Aquest dimecres 16 d'agost es compleixen 40 anys de la mort d’Elvis Presley, conegut mundialment com ‘El rei del rock’. L’aparició d’Elvis Presley va suposar un abans i un després en la història de la música. Ell va saber sintetitzar la fusió entre la música negra i la música blanca, i es va fer popular gràcies als seus cops de maluc dalt de l’escenari.

La influència de Presley en la música mundial és evident. A Catalunya encara avui hi ha artistes que se senten hereus del que el rei del rock va fer fa més de 40 anys. A Reus hi ha Ariel Santamaria, cantautor que no dubta, fins i tot, a vestir-se igual que el seu ídol per reivindicar la seva música.

Entre els artistes que l’han versionat en català també hi trobem Francesc Heredero, Queta & Teo, Joe Martin, Ara Va de Bo, Orquestra Plateria, Núria Feliu, Cris Juanico, Sangtraït i Lo Pardal Roquer.

Font adaptada: http://www.enderrock.cat/noticia/15410/40/anys/sense/elvis/presley

Menu 3

Eaque ipsa quae ab illo inventore veritatis et quasi architecto beatae vitae dicta sunt explicabo.

Llegeix els quatre textos anteriors.

L’Anna i en Daniel són amics i van al mateix institut. Estan de vacances d’estiu a llocs diferents. L’Anna descobreix el rei del rock en una audició comentada que fan a la biblioteca de Calonge. Com que sap que en Daniel és músic i vol fer el projecte de recerca sobre la història del rock, vol compartir tot el que ha après amb el seu amic per si ho pot utilitzar en el seu treball.

[Image]